|  |  |
| --- | --- |
|  | **EELNÕU** |
|  | 14.08.2024 nr 1-4/24/187 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele riigihanke korraldamiseks ja lepingu sõlmimiseks nõusoleku andmine (võlanõustamisteenus)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda vallavalitsusele nõusolek korraldada riigihange Tapa valla haldusterritooriumil asuvatele peredele võlanõustamisteenuse ostmiseks. Hanke tulemusel sõlmitakse eduka pakkujaga leping perioodiks 2025-2027. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |
|  | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |  |
| --- | --- | --- |
| **Seletuskiri** | | |
| Võlanõustamisteenus on kohaliku omavalitsuse üksuse korraldatav sotsiaalteenus, mis hõlmab inimese nõustamist, juhendamist ja edasiste võlgade tekkimise ennetamist (SHS § 44 lõige 3).  Võlanõustamisteenuse eesmärk on abistada isikut tema varalise olukorra kindlakstegemisel, võlausaldajaga läbirääkimiste pidamisel ja nõuete rahuldamisel, vältida uute võlgnevuste tekkimist toimetulekuvõime parandamise kaudu ning lahendada muid võlgnevustega seotud probleeme.  Veebruaris 2024 sõlmiti väikehanke tulemusel töövõtuleping teenuse osutamiseks kehtivusega kuni 31.12.2024. Lepingu senise perioodi, ehk 7 kuu jooksul on teenusele kulunud 525,00 eurot.  Planeeritav hange perioodiks on jaanuar 2025 kuni detsember 2027, kokku 36ks kuud. Hankelepingu eeldatav maksumus on ligikaudu 3000,00 eurot.  Vastavalt käibemaksuseaduse §16 lg 4 ei maksustata võlanõustamisteenust käibemaksuga.  Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele. | | |
|  | | |
| Eelnõu ja seletuskirja koostaja | hankespetsialist, Kadri Kirsipuu |
| Eelnõu esitaja ja ettekandja | hankespetsialist, Kadri Kirsipuu |