|  |  |
| --- | --- |
|  | **EELNÕU** |
|  | 26.06.2024 nr 2-4/24/467 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Tapa Vallavolikogu 29.02.2024 otsuse nr 122 muutmine** |
|  |
| Tapa Vallavolikogu 29.02.2024 otsuse nr 122 „Tapa keskusala I etapi omaosaluse garanteerimine“ alusel esitas Tapa Vallavalitsus 26.04.2024 rahastustaotluse Riigi Tugiteenuste Keskuse meetme „Kättesaadavad kvaliteetsed avalikud teenused“ alammeetmesse „Avaliku linnaruumi arendamine“ eesmärgiga arendada välja hea avalik linnaruum Tapa linnas keskväljaku ja Pika tänava piirkonnas.  Riigi Tugiteenuste Keskus teavitas 17.06.2024 Tapa Vallavalitsust, et Lääne-Viru hindamiskomisjon on läbi viibinud hindamisprotseduuri ning esitatud protokolli kohaselt on projekt "Tapa keskusala arendamine" saanud koondhindeks 3,72 punkti.  Taotlus jäi Lääne-Viru projektide pingereas neljandale kohale, mistõttu ei ole taotluse täielik rahuldamine võimalik taotluste rahastamiseks ette nähtud eelarve mahu tõttu. Projekti osalise rahastuse suureks on  1 158 541,93 eurot. Esitatud taotluse täieliku rahastuse suuruseks oleks olnud 1 500 000 eurot.  Vastavalt meetme määruse § 21 lg 3 on rakendusüksusel õigus osaliselt rahastamise mahu sisse jääva toetuse taotlejaga pidada läbirääkimisi taotletava summa ja taotluses sisalduvate tegevuste vähendamise või taotleja omafinantseeringu suurendamise üle, arvestades pingerea aluseks olevaid hindamiskriteeriume ja boonuspunkte.  Lähtudes eeltoodust ja kohaliku omavalitsuse korralduse seaduse § 22 lõike 1 punkti 8 ja Tapa Vallavolikogu 28.01.2019 määruse nr 47 „Tapa vallavara valitsemise kord“ § 7 lõike 3 punkti 1 alusel: | |
| 1. Muuta Tapa Vallavolikogu 29.02.2024 otsuse nr 122 punkti nr 1 ja sõnastada see järgmiselt:   *„1. Garanteerida Riigi Tugiteenuste Keskuse meetme “Kättesaadavad kvaliteetsed avalikud teenused” alammeetme „Avaliku linnaruumi arendamine“ projekti “Tapa keskusala I etapp“ Tapa valla omaosaluse katmine perioodil 2025-2026 kogusummas kuni 2 350 000 (kaks miljonit kolmsada viiskümmend tuhat) eurot.“.*   1. Otsus jõustub teatavakstegemisest. | |

|  |
| --- |
| *(allkirjastatud digitaalselt)*  Maksim Butšenkov  Vallavolikogu esimees |

|  |  |
| --- | --- |
| Lisa(d): | 1. Lisa 1 Lääne-Viru hindamiskomisjon protokolli väljavõte  2. Lisa 2 Riigi Tugiteenuste Keskuse projektikoordinaatori 17.06.2024 pöördumine |

|  |  |  |
| --- | --- | --- |
| **Seletuskiri** | | |
| Tapa Vallavalitsus esitas 26.04.2024 volikogu otsus alusel rahastustaotluse Riigi Tugiteenuste Keskuse meetme „Kättesaadavad kvaliteetsed avalikud teenused“ alammeetmesse „Avaliku linnaruumi arendamine“ eesmärgiga arendada välja hea avalik linnaruum Tapa linnas keskväljaku ja Pika tänava piirkonnas. Taotleti 1 500 000 eurot, millele omaltpoolt oleks lisatud juurde 2 000 000 eurot, projekti täismaksumus 3 500 000 eurot koos käibemaksuga. Riigi Tugiteenuste Keskus hindamiskomisjoni tagasiside põhjal taotluse täielikku rahastust ei ole võimalik saada kuna projekt jäi pingereas neljandale kohale vaid pakutakse võimalust saada  1 158 541,93 eurot. See eeldab volikogult varasemalt antud garantiikirja muutmist, omaosaluse suurendamist suurusjärgus 350 000 eurot, mis tagaks Riigi Tugiteenuste Keskuse rahastamisotsuse.  Projekteerimisbürood Inphysica Technology OÜ, OÜ Sfäär Planeeringud ja Kuu OÜ on koostanud Tapa vallavalitsusele tööprojekti nr 2022-03-31 „Tapa keskusala“, mis hõlmab endas keskväljaku ala, Pikk tänavat ja Jüri Vilmsi platsi. Tööde hinnanguline kogumaksumus on ca 5 400 000 €.  Tapa keskusala I etapis arendatakse välja keskväljak koos lähialaga ja Pikk tänava piirkonda. Antud töömahu hinnanguline maksumus on ca 3 400 000 €. Ehitustööde tegelik maksumus selgub peale positiivse rahastusotse korraldatavat riigihanget.  Lääne-Viru maakonna toetuse kogueelarve on 5 371 298 €. Toetusmeetmest on võimalik saada kaasfinantseering summas kuni 1 500 000 € või kuni 60% projekti maksumusest. Projekti elluviimise periood on 2025 kuni 2026. | | |
|  | | |
| Eelnõu ja seletuskirja koostaja | arendusspetsialist Marko Teiva |
| Eelnõu esitaja ja ettekandja | arendusspetsialist Marko Teiva |